CELEX: E2011P0009
Language: sk
Date: 2011-07-21 00:00:00
Title: Žaloba Dozorného úradu EZVO proti Nórsku podaná 21. júla 2011 (Vec E-9/11)

6.10.2011   
            
            
               SK
            
            
               Úradný vestník Európskej únie
            
            
               C 294/8
            
         Žaloba Dozorného úradu EZVO proti Nórsku podaná 21. júla 2011
   (Vec E-9/11)
   2011/C 294/08
   Dňa 21. júla 2011 podal Dozorný úrad EZVO v zastúpení: Xavier Lewis, Florence Simonetti, Gjermund Mathisen, splnomocnených zástupcov Dozorného úradu EZVO, rue Belliard 35, 1040 Brusel, Belgium na Súd EZVO žalobu proti Nórsku.
   Dozorný úrad EZVO žiada, aby Súd EZVO vyhlásil, že:
   
               1.
            
            
               Nórske kráľovstvo si nesplnilo svoje povinnosti vyplývajúce z článkov 31 a 40 Dohody o EHP, pretože zachovalo v platnosti obmedzenia práv osôb a podnikov zriadených v štátoch EHP, pokiaľ ide o držanie akcií a výkonu hlasovacích práv na regulovaných trhoch v Nórsku, ako sa uvádza v § 35 ods. 1, 2 a 3 a 36 zákona č. 74 z 29. júna 2007 o regulovaných trhoch (zákon o burze cenných papierov) a v § 5-3 ods. 1, 2 a 3 a v § 5-4 zákona z 5. júla 2002 o registrácii finančných nástrojov (zákon o depozitároch cenných papierov).
            
         
               2.
            
            
               Nórske kráľovstvo znáša súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Nórske právne predpisy obmedzujú vlastníctvo akcií a hlasovacie práva v inštitúciách zabezpečujúcich finančné služby. Zákon o burze cenných papierov vo všeobecnosti zakazuje držanie viac než 20 % akcií na burze, ako aj viac než 20 % celkových akcií s hlasovacím právom alebo viac než 30 % hlasov zastúpených na valnom zhromaždení. Zodpovedajúce pravidlá týkajúce sa depozitárov cenných papierov sú stanovené v zákone o depozitároch cenných papierov.
            
         
               —
            
            
               Dozorný úrad EZVO konštatuje, že sporné právne predpisy nie sú zlučiteľné so slobodou usadiť sa podľa článku 31 Dohody o EHP ani s voľným pohybom kapitálu podľa článku 40 Dohody o EHP.
            
         
               —
            
            
               Dozorný úrad EZVO predovšetkým konštatuje, že sporné právne predpisy nie sú nevyhnutné na podporu dobrého fungovania a efektívnosti finančných trhov a na podnietenie dôvery účastníkov trhu v nezávislosť a nestrannosť inštitúcií. Tvrdí, že existujú alternatívne, menej obmedzujúce opatrenia, ktoré by boli dostatočne účinné.